《个人 其九》
明代·王彦泓

湿泪荧荧眼尾寒，髻花低坠懒重安。良期屡被鱼笺误，幽闷难凭鹊语宽。

多为问津添险阻，反因迷路暂团圞。相看只有悲愁分，虚被郎呼是所欢。

作者简介：镇江府金坛人，字次回。以岁贡为松江府华亭县训导，卒于官。博学好古，喜作艳体小诗，格调似韩偓。词不多作，而善改昔人词，有加毫颊上之致。有《疑雨集》。